**2014–2020 metų Europos Sąjungos fondų investicijų veiksmų programos 4 prioriteto „Energijos efektyvumo ir atsinaujinančių išteklių energijos gamybos ir naudojimo skatinimas“ 04.5.1-TID-R-518 priemonės „Vietinio susisiekimo viešojo transporto priemonių parko atnaujinimas“** **projektų finansavimo sąlygų aprašo PROJEKTO DERINIMO PAŽYMA**

|  |  |  |
| --- | --- | --- |
| **Institucijos pavadinimas, rašto data ir numeris** | **Patikros lape nurodytos pastabos** | **Argumentai, kodėl neatsižvelgta į institucijų pastabas ir pasiūlymus** |
| Finansų ministerijos 2016 m. gegužės 24 d. raštas Nr. ((24.39)-5K-1610446; 5K-1602298)-6K-1603945 | **Priemonės įgyvendinimo plane numatyta, kad galimi pareiškėjai pagal priemonę yra savivaldybių administracijos, išskyrus Kauno, Klaipėdos, Panevėžio, Šiaulių ir Vilniaus miestų savivaldybių administracijas. Prašome patikslinti PFSA 10 ir 24 punktus išbraukiant Kauno, Klaipėdos, Panevėžio, Šiaulių ir Vilniaus miestų savivaldybių administracijas.** | Atkreipiame dėmesį, kad PFSA 10 ir 24 punktuose nurodyti ne Kauno, Klaipėdos, Panevėžio, Šiaulių ir Vilniaus miestai, o regionai. Minėtiems regionams priklausančios savivaldybių administracijos yra tinkami pareiškėjai pagal PFSA. |
| **Prašome pateikti informaciją, ar Susisiekimo ministerija (toliau – SM) planuoja atsižvelgti į Europos Komisijos (toliau – EK) siūlymą viešojo transporto priemonių tiekimo paslaugų pirkimą vykdyti centralizuotai. Jei SM neplanuoja atsižvelgti į minėtą EK pastabą, prašome pateikti argumentus, dėl kokių priežasčių neplanuojama į ją atsižvelgti.** | Siekiant įvykdyti Europos Komisijos siūlymą viešojo transporto priemonių pirkimą vykdyti centralizuotai, buvo konsultuotasi su potencialiais pareiškėjais ir VšĮ Centrine perkančiąja organizacija (CPO). Atsižvelgiant į tai, kad dėl skirtingų techninių reikalavimų būtų sudėtinga parengti ir susiderinti vieningą techninę specifikaciją, todėl atsisakyta pirkimo per CPO. Taip pat nė vienas iš pareiškėjų nėra suinteresuotas prisiimti atsakomybę už kitų pareiškėjų pirkimus. Konkretūs argumentai:  1. Perkant centralizuotai, kiekvienas pareiškėjas kels skirtingus techninius reikalavimus kokybei, transporto priemonių dydžiui, tipui, privalomajai / papildomai įrangai, komplektacijai. Todėl centralizuotas pirkimas susiaurins potencialių tiekėjų / gamintojų sąrašą iki minimumo, bus ribojama konkurencija.  2. PFSA numatyta galimybė finansuoti skirtingų tipų transporto priemonių įsigijimą. Todėl tikslinga leisti miestams patiems apsispęsti dėl įsigyjamų transporto priemonių, atsižvelgiant į miesto vykdomą transporto politiką, strateginius tikslus. Vykdant pirkimus centralizuotai, bus sudėtinga parengti vieningą techninę specifikaciją, o parengus ją, bus apribota galimybė atsižvelgti į miesto specifinius poreikius.  3. Centralizuotai įsigijus transporto priemones, techninė priežiūra taps sudėtinga dėl poreikio kiekviename mieste turėti sertifikuotą gamintojo techninės priežiūros atstovybę.  4. Taip pat atkreipiame dėmesį, kad kiekvienas miestas gali savanoriškai pirkimo procedūrą pavesti atlikti CPO. |

**\_\_\_\_\_\_\_\_\_\_\_\_\_\_\_\_\_**